**1. Ներածություն**

Համայնքի զարգացման ծրագիրը համայնքի սոցիալ -տնտեսական իրավիճակի համալիր վերլուծության և առկա հիմնախնդիրների բացահայտման, ֆինանսական, տնտեսական, բնական և մարդկային ռեսուսների գնահատման արդյունքում նպատկային զարգացման տեսանկյունից ձեռնարկվելիք քայլերի ամբողջությունն արտահայտող փաստաթուղթ է, որը ենթադրում է համայնքի խնդիրների արդյունավետ լուծում և համայնքի տեսլականի իրականացում:

ՀԶԾ-ում ներառված են համայնքի բոլոր պարտադիր խնդիրները և դրանց լուծման նպատակով նախատեսվող միջոցառումները: Ծրագիրը ձևավորվել է համայնքի վրա արտաքին միջավայրի ազդեցության համակողմանի վերլուծության, սոցիալ- տնտեսական ներքին իրավիճակի համալիր գնահատման, առկա և ներուժային հնարավորությունների (բնական, աշխարհագրական, տնտեսական, սոցիալական, ֆինանսական, մարդկային) հաշվառման արդյունքում: Այն համայնքի համալիր զարգացմանն ուղղված ուղեցույց փաստաթուղթ է, որը կարող է հիմք հանդիսանալ կառավարման տարբեր մակարդակներում հմապատասխան քաղաքականությունների մշակման ժամանակ:

**2. Համայնքի իրավիճակի նկարագրություն և զարգացման խոչընդոտների վերլուծություն:**

**2.1 Պատմական ակնարկ**

Չինչին համայնքը գտնվում է ՀՀ Տավուշի մարզում՝ Հայաստանի հյուսիս – արևելքում, ծովի մակերևույթից 1318մ բարձրություն ունեցող սարահարթի վրա, Տավուշի լեռնաշղթայի ստորոտում, Միափորի (Մուրղուզ սարի) փեշերին, Տավուշի տարածաշրջանում: Համայնքի վարչական տարածքը 2939.21 հա է, մշտական բնակչությունը՝ 552 մարդ: Չինչինի հեռավորությունը պետական սահմանից 10կմ է, մարզկենտրոն ՝ Իջևան քաղաքից՝ 62կմ, իսկ մայրաքաղաք Երևանից՝ 195 կմ: Համայնքը սահմանակից է Տավուշ, Բերդ, Նավուր, Պառավաքար, Ծաղկավան համայնքներին:

Չինչին անունն ունի պարսկական ծագում, որը նշանակոիմ է ջինջ,մաքուր: Ավանդության մեջ ասվում է, որ մի անգամ, պարսից շահերից մեկը շրջագայության ժամանակ կանգ է առնում այժմյան Չինչին վայրում և, հմայված նրա գեղեցիկ բնությամբ, պարզ ու մաքուր երկնքով, զմայլված գոչում է «Չինչին վայր, Չինչին աշխարհ»։ Այն համապատասխանում է բովանդակությանը, քանի որ պարսկական բառարանում «չինչին» բառը բացատրվում է նաև «դարսավոր, ծալքավոր,կնճիռներով» իմաստով։ Դա համապատասխանում է իրականությանը, քանի որ բնակավայրի ռելիեֆն ունի կտրտված տեսք։ Կլիման չոր ցամաքային է, զով, չոր ամառներ: Հուլիսի միջին ջերմաստիճանը հասնում է +20 աստիճանից մինչև +26 աստիճանի, ձմեռները չափավոր ցուրտ են, հունվարի միջին ջերմաստիճանը -6 աստիճանից հասնում է մինչև -12 աստիճանի: Տարեկան միջին տեղումները 350-450մմ:

Կապված բնակլիմայական առանձնահատկությունների հետ, Չինչինի գյուղատնտեսական ուղղվածությունը հիմնականում անասնապահությունն է և հացահատիկային մշակաբույսերի մշակությունը։ Համայնքում սովետական տարիներին գործել է հզոր ճագարաբուծական և խոզաբուծական ֆերմաներ, գործել են մարզաառողջարանային պիոներական ճամբարներ։

**2.2 Համայնքի սոցիալ- տնտեսական իրավիճակ**

Համայնքի բյուջեն հիմնականում ձևավորվում է հողի հարկից, գույքահարկից, համայնքի սեփականություն համարվող հողերի վարձավճարներից, գույքի վարձակալության եկամուտներից և պետական բյուջեից ֆինանսական համահարթեցման սկզբունքով տրամադրվող դոտացիայից, սուբվենցիայից:

Համայնքի 2016թ.-ի ընդհանուր տարեկան բյուջեն կազմում է 16.103.2:

Ընդհանուր եկամուտների մեջ համայնքի սեփական եկամուտների բաժինը կազմում է 5.780.4 (36%):

Չինչինի բնակլիմայական պայմաններից և աշխարհագրական դիրքից ելնելով, համայնքը հիմնականում մասնագիտացված է հացահատիկային մշակաբույսերի մշակության ուղղությամբ։ Սակայն ներկայումս պակասել են ցորենի ցանքատարածությունները, ինչպես նաև ցորենի բերքատվությունը։

Համայնքում մշակվում է նաև 21 հա կարտոֆիլ, 20 հա լոբի։

Չինչինում 15 հա ցանքատարածության վրա, մշակվում է ծխախոտ։ Ծխախոտը հանձնվում է Տավուշ և Վարագավան համայնքների տարածքում գտնվող «Մասիս Տոբակո» ՍՊԸ-ի Տավուշի կանաչ թութունի մթերման տեղամասեր։

*Հավելված 1. Հիմնական մշակաբույսերի համախառն բերքը և բերքատվությունը*

|  |  |  |
| --- | --- | --- |
| *Մշակաբույսը* | *Համախառն բերքը, տոննա* | *1 հա-ի բերքատվությունը, տ/հա* |
| *Ցորեն* | *224.0* | *3.2* |
| *Գարի* | *18.0* | *3.0* |
| *Եգիպտացորեն* | *73* | *7.3* |
| *Լոբի* | *34* | *1.7* |
| *Կարտոֆիլ* | *270.9* | *12.9* |
| *Բանջարային մշակաբույսեր* | *100* | *12.5* |
| *Պտղատու այգիներ և հատապտղի տնկարկներ* | *152,9* | *5.5* |
| *Ծխախոտ* | *19.5* | *1.3* |

*Հավելված 2. Անասնապահական մթերքների արտադրության ծավալները և անասունների մթերատվությունը*

|  |  |
| --- | --- |
|  | 2016թ. |
| Մսի իրացում, տոննա | 38,0 |
| Կաթի արտադրություն, տոննա | 241 |
| Բրդի արտադրություն, տոննա | 0,6 |
| Ձվի արտադրություն, հազ.հատ | 180 |
| 1 կովի կաթնատվությունը, կգ | 1700 |
| 1ոչխարի բրդատվությունը, կգ | 3 |
| 1 հավի ձվատվությունը, հատ | 200 |

Չինչին համայնքի համար գերխնդիր է հանդիսանում գյուղտնտեսական մթերքների իրացումը, արտաքին շուկա հանելը:

Չինչին գյուղում և նրա շրջակայքում պահպանվել են 1151թ. Կապտավանք եկեղեցին (կառուցվել է կապտավուն երանգի կոպտատաշ և անմշակ կրաքարով, և հավանական է, որ քարի գույնից էլ ստացվել է իր անվանումը` Կապտավանք), 12-15-րդ դարերի Բրտանոց, 13-17-րդ դարերի Կալի քար գյուղատեղիների մնացորդները, «Ղուզան կամ Ղոզան» հին բնակատեղին և այնտեղի հին գերեզմանոցը, «Սղնախ» պաշտպանական ամրոցը,Մանդուռի խաչքարը և այլն։ Ցլիկ Ամրամի ամառանոցային նստավայրը ևս համարվում է Չինչին գյուղի տարածքը։ Չինչին համայնքի կենտրոնական մասում է գտնվում երկրորդ աշխարհամարտում զոհվածներին նվիրված հուշարձանը։ Յուրահատուկ զբոսաշրջային գոտի է Ղուզանա քար կոչվող տարածքը:Այն իրականում դեպի անդունդը մխրճվող 75մ բարձրություն ունեցող հսկա ժայռ է, որը իր աննկարագրելի գեղեցկությամբ անտարբեր չի թողնում և ոչ մեկի:

Համայնքի կրթական համակարգը իր մեջ ներառում է նախադպրոցական և ընդհանուր միջնակարգ կրթության ոլորտները:

Մանկապարտեզի շենքը կառուցվել է 1950-ական թվականներին, որը ներկայումս ամբողջապես հիմնանորոգվել է համայնքի կողմից իրականացված ներդրումների և ՀՕՖ-ի կողմից իրականացվող «Աղքատության հաղթահարումը Տավուշի մարզում» 5-ամյա ծրագրի կրթական բաղադրիչի շնորհիվ։Մանկապարտեզում զբաղված է 5 մարդ։

Գյուղի 300 տեղանոց դպրոցը կառուցվել և շահագործման է հանձնվել 1959 թ․-ին կոլտնտեսության կողմից․ ոչ տիպային է։

Ներկայումս դպրոցում սովորում է 50 աշակերտ, որոնց ուսուցանում է 15 ուսուցիչ։ Ունի 11 դասարան, երկկոմպլեկտ է։

Դպրոցում ուսուցանում են երկու օտար լեզու՝ ռուսերեն և անգլերեն։ 2015 թ․-ին դպրոցը տվել է 9 շրջանավարտ, որոնցից 6-ը ընդունվել են Երևանի և հանրապետության այլ քաղաքների ԲՈՒՀ-եր։

Չինչին համայնքում բնակչության առողջապահության գործը կազմակերպվում է բուժկետում, որն աշխատում է ընտանեկան բժշկության սկզբունքներով: Բուժկետը սպասարկում է Նավուր համայնքի ընտանեկան բժիշկը, որը համայնք է այցելում ամիսը մեկ անգամ:

Չինչին համայնքի ընտանեկան նպաստների համակարգում գրանցված ընտանիքները 19-ն են:

**2.3 Համայնքի տարածքում նախատեսվող (շարունակվող) հանրապետական և մարզային, միջհամայնքային համագործակցության և այլ ծրագրերի միջոցառումներ:**

Համայնքի փողոցների լուսավորության ընդլայնումը նախատեսվում է իրականացնել պետության հետ համագործակցության արդյունքում:

Միջհամայնքային համագործակցությամբ նախատեսվում է իրականացնել հետևյալ ծրագրերն ու միջոցառումները. միջհամայնքային տրանսպորտի ստեղծում, աղբահանության իրականացում, մեքենատրակտորային պարկի հիմնում և շահագործում:

Միջազգային և տեղական դոնոր կազմակերպությունների, արտասահմանյան երկրների համայնքների հետ համագործակցության շրջանակներում նախատեսվող ծրագրերի մեջ են մտնում՝ համայնքային կենտրոնի կառուցումը, ներհամայնքային և դաշտամիջյան ճանապարհների վերանորոգումը:

**2.4 Համանքի ֆինանսական իրավիճակի վերլուծություն, գնահատական և կանխատեսում:**

|  |  |  |  |  |  |
| --- | --- | --- | --- | --- | --- |
|  | 2017 | 2018 | 2019 | 2020 | 2021 |
| Եկամուտներ, որից | 14861 | 16282 | 16282 | 16282 | 16282 |
| Հարկ հողից | 2407,0 | 2400,0 | 2400,0 | 2400,0 | 2350,0 |
| գույքից | 945,0 | 945,0 | 950,0 | 950,0 | 950,0 |
| Տուրք տեղական | 20 | 20 | 20 | 20 | 20 |
| Հողի վարձավճար | 688 | 690 | 700 | 700 | 700 |
| Տեղական վճար | 456 | 400 | 400 | 400 | 400 |
| Գույքի, շին. վարձ. | 22 | 22 | 22 | 22 | 22 |
| Ընդ. սեփական | 4538 | 4442 | 4442 | 4442 | 4442 |
| Պ. բյուջեից դոտացիա | 8838,0 | 8840,0 | 8840,0 | 8840,0 | 8840,0 |
| Պ. բյուջեից գնաճի….. | 1485 | 3000 | 3000 | 3000 | 3000 |
| Ընդ. պետ եկ. | 10323 | 11840 | 11840 | 11840 | 11840 |

|  |  |  |  |  |  |
| --- | --- | --- | --- | --- | --- |
|  | 2017 | 2018 | 2019 | 2020 | 2021 |
| ծախսեր | 14861 | 16282 | 16282 | 16282 | 16282 |
| Աշխ. և պաևգև | 8330,0 | 8330,0 | 8330,0 | 8330,0 | 8330,0 |
| Սոց………………… | 298,0 | - | - | 300,0 | - |
| Էներգետիկ գազ | 207,0 | 200,0 | 200,0 | 190,0 | 190,0 |
| լույս | 298,0 | 290,0 | 280,0 | 280,0 | 280,0 |
| Կապի ծառ. | 222,0 | 200,0 | 200,0 | 200,0 | 200,0 |
| գործուղումներ | 550,0 | 550,0 | 550,0 | 550,0 | 550,0 |
| Ծառ. մեքենայի վառ. | 550,0 | 550,0 | 550,0 | 550,0 | 550,0 |
| Ներկայացուցական ծախս. | 150,0 | 150,0 | 150,0 | 150,0 | 150,0 |
| ------------------ | 40,0 | 40,0 | 40,0 | 40,0 | 40,0 |
| Տեղեկատ. ծառայություն | 3,0 | 3,0 | 3,0 | 3,0 | 3,0 |
| Շենք շին. նորոգում | 121,7 | 2020,0 | 1926,0 | 1736,0 | 1936,0 |
| Մեք. և սարք . պահպանում | 15,0 | 15,0 | 15,0 | 15,0 | 15,0 |
| Նյութ., կենցաղ. նյութեր | 5,8 | 20,0 | 120,0 | 20,0 | 120,0 |
| Հատուկ նպատ. նյութեր | 464 | 300,0 | 300,0 | 300,0 | 300,0 |
| սուբսիդիա | 3455,0 | 5456,0 | 3460,0 | 3460,0 | 3460,0 |
| անդամավճարներ | 158,0 | 158,0 | 158,0 | 158,0 | 158,0 |

**2.5 Համայնքի սոցիալ - տնտեսական զարգացմանը խոչընդոտող գործոններ:**

Համայնքի սոցիալ-տնտեսական զարգացմանը խոչընդոտող գործոնները շատ են.

Չինչին համայնքի բնակչության աճի ցուցանիշները ցույց են տալիս, որ համայնքը ծերացող է: Համայնքում մեծ տոկոս է կազմում անաշխատունակ տարիքի բնակչության կշիռը՝ 301 մարդ, առկա է նաև որոշակի միգրացիա:

Գյուղատնտեսական զբաղվածությունը համայնքում արդյունավետ չէ և դրա լրջագույն պատճառ է հանդիսանում դեպի Ռուսաստան արտագնա աշխատանքի մեկնողների թվի տարեցտարի ավելանալը: Արտագնա աշխատանքի մեկնողները հիմնականում երիտասարդ ընտանիքներն են:

Համայնքի բնակլիմայական պայմանները նպաստավոր են զբաղվելու հատկապես անասնապահությամբ և անասնաբուծական մթերքների արտադրությամբ և մշակմամբ: Սակայն ստացված մթերքի իրացումը և արտաքին շուկա հանելը գյուղացիներին մեծ խնդիրների առջև է կանգնեցնում, մթերքը ստիպված իրացնում են տեղում՝ էժան գներով:

Համայնքի զարգացման կարևորագույն խնդիրներն են հանդիսանում համայնք մտնող գլխավոր ճանապարհի անմխիթար վիճակը և համայնքային կենտրոնի բացակայությունը:

Չինչին գյուղը միջհանրապետական մայրուղուն կապող միակ ճանապարը գրունտային ու շատ անմխիթար վիճակում է: Անձրևներից հետո միայն ամենագնացներն են կարողանում անցնել այդ ճանապարհով, իսկ ձյան տեղալու արդյունքում այն դառնում է ամբողջովին անանցանելի: Տաքսի ծառայությունների և անգամ շտապօգնության ավտոմեքենաները հրաժարվում են գյուղ գալ ճանապարհի պատճառով, իսկ գյուղացիների անձնական ավտոմեքենաները կարճ ժամանակահատվածում շարքից դուրս են գալիս: Վերանորոգման ենթակա Ճանապարհի երկարությունը կազմում է 10 կմ, որը Տավուշ- Չինչին- Նավուր- Իծաքար- Գանձաքար ստրատեգիական նշանակության ճանապարհի և Չինչին-Նավուր- Ճամբարակ -Սևան մայրուղու կարևոր մաս է կազմում:Ճանապարհը մի քանի անգամ խճապատվել է, սակայն գարնան ձնհալներից և սելավներից փռված խիճը քշվել տարվել է: Համայնք մտնող գլխավոր ճանապարհի ասֆալտապատումը դարձել է համայնքի կարևորագույն խնդիրներից մեկը: Չինչինի համայնքապետարանը բազմիցս դիմել է թե պետական, և թե մասնավոր կազմակերպություններին,և թե կառավարությանը, սակայն մեծ գումարների պատճառով բոլոր կողմերից ստանում է բացասական պատասխան:

Հաջորդ կարևոր հիմնախնդիր է հմարվում համայնքային կենտրոնի բացակայությունը: Համայնքային մեծ ժողովներ և մշակույթային միջոցառումներ համայրա չեն անցկացվում համայնքային կետրոնի բացակայության հետևանքով: Չինչինը ժամանակին ունեցել է մեծ մշակույթի տուն, որի այրվելուց հետո համայնքը կանգնել է լուրջ խնդրի առաջ:Շատ մշակույթային կազմակերպություններ հրաժարվում են համայնքում միջոցառումներ իրականացնել՝ պատշաճ պայմանների բացակայության պատճառով: Համայնքապետարանը միջոցներ չի խնայում նոր համայնքային կենտրոնի ստեղծման հարցում: Դիմումներ են ուղարկվել տարբեր դոնոր կազմակերպություններին, սակայն առայժմ ոչ մի արձագանք:

<< Գյուղական տարածքների տնտեսական զարգացման ծրագրերի իրականացման գրասենյակ>> պետական հիմնարկի կողմից Չինչին համայնքում 2016թ. հունիս ամսից կատարվում է ջրամատակարարման համակարգի կառուցման աշխատանքներ: Աշխատանքների կառուցման արդյունքում ներհամայնքային ճանապարհները հայտնվել են անմխիթար վիճակում, և քանի որ առջևում ձմեռ է, ներհամայնքային ճանապարհների վերանորոգումը դարձել է առաջնային խնդիր:

Չինչին համյանքը մասամբ գազաֆիկացված է: Առկա 182 տնտեսությունից ներկայումս գազաֆիկացված է 144-ը (79%): Դեռևս համայնքի 2 թաղամաս միացված չէ գազի ընդհանուր համակարգին: Առաջիկա 5 տարիների ընթացքում նախատեսվում է լուծել մնացած 2 թաղամասերի գազաֆիկացման հարցը:

Համայնքում մասամբ գործում է փողոցների գիշերային լուսավորությունը: Լուսավորվում է միայն գյուղի կենտրոնական հատվածը՝ 12 լամպերի միջոցով: ՀԶԾ-ով նախատեսված է փողոցների գիշերային լուսավորության ընդլայման հարցը:

ՀԶԾ-ում ընդգրկված է նաև դաշտամիջյան ճանապարհների վերանորոգման հարցը: Չինչին համայնքի դաշտամիջյան ճանապարհները ձնհալների և հորդառատ անձրևների հետևանքով դարձել են անանցանելի նույնիսկ ամենագնացների համար:

Դեռևս 2015թ.-ի օգոստոսից <<Ռազմավարական զարգացման գործակալություն>> ՀԿ-ի ֆինանսավորմամբ համայնքի մի քանի հանդամասերում կառուցվել են ջրելատեղիներ: Առաջիկա 5 տարիների ընթացքում նախատեսվում է համագործակցության շարունակություն՝ նոր ջրելատեղիների կառուցում:

2015թ.-ին << Վարձատրվող հասարակական աշխատանքների իրականացման ծրագրի>> հետ համատեղ, կատարվել է դպրոցի բակի բարեկարգման աշխատանքներ՝ հենապատի կառուցում: ՀԶԾ-ով նախատեսվում է բարեկարգման աշխատանքների շարունակություն՝ կանաչապատում, բակի մաքրման վերջնական աշխատանքներ:

Չինչինի համայնքապետարանի շենքը կառուցվել է 1977թ-ին, և մինչ այժմ կապիտալ վերանորոգման չի ենթարկվել: Այժմ շենքի տանիքը գտնվում է անմխիթար վիճակում: Նույն հարկի տակ գործում է նաև համայնքի գրադարանը: Անձրևներից և ձնհալներից կուտակված ջուրը լցվում է շենքից ներս, մեծ վնաս հասցնելով համայնքապետարանի գույքին և գրադարանի գրքերին: Շենքում բացակայում է նաև սանհանգույցի առկայությունը, որը ևս հրատապ լուծում է պահանջում:

Չինչին համայնքը կարևոր է համարում մանկական խաղահրապարակի կառուցուման հարցը: Համայնքի երեխաները չունեն համապատասխան պայմաններ ազատ ժամանակը հետաքրքիր անցակացնելու համար: Համայնքապետարանը նախատեսում է համայնքի կենտրոնական մասում գտնվող զբոսայգում կառուցել մանկական խաղահրապարակ:

Վերանորոգման կարիգ ունեն նաև համայնքում գտնվող հինգ հուշաղբյուրները: Այս խնդիրը նույպես ներառված է համայնքի զարգացման ծրագրում:

**2.6 Համայնքի ուժեղ և թույլ կողմերի, հնարավորությունների և սպառնալիքների (ՈՒԹՀՍ) վերլուծություն:**

Համայնքի ուժեղ կողմերն են - Հարուստ և գեղեցիկ բնություն, որը կարող է նպաստել զբոսաշրջության զարգացմանը, անասնապահության զարգացման մեծ պոտենցիալ, Մեղվապահության զարգացման հնարավորություններ, ոժեղ սփյուռք, գորգագործության մեծ փորձառություն, ձեռքի տարբեր հմտություներ ունեցող բնակիչներ, Համայնքի ուժեղ տեղական ինքնակառավարման մարմիններ, խելացիություն, նախաձեռնողականություն և նպատակասլացություն, Ֆոնդերի հայթայթման կարողություններ:

Համայնքի թույլ կողմերն են – Տեղական բյուջեի միջոցների սղություն, հարկերի և վարձավճարների գանձման դժվարություններ, հակակարկտային կայանների բացակայություն, ճանապարհների անմխիթար վիճակ, շուկայի բացակայություն, շրջկենտրոնից մեծ հեռավորություն, համայնքի տարեց բնակչության մեծ քանակություն, միջհամայնքային տրանսպորտի բացակայություն, գյուղից ժամանակավոր և մշտական բացակայողների մեծ թվաքանակ, աշխարհագրական առումով բարձր դիրքում գտնվելը, համայնքի արոտավայրերի դեգրեդացված լինելը, համայնքի վարելահողերի մշակության և ցորենի հնձման դժվարություններ՝ տարածաշրջանում կոմբայնների սակավության պատճառով:

Չնայած մի շարք դժվարությունների համայնքը ունի զարգացման մի շարք տենդեցներ, ինչպիսիք են՝ տուրզմի, անասնապահության, ձեռագործության, մեղվաբուծության, ձկնաբուծության զարգացում, փայտամշակման և փորոգրության, Չինչին համայնքի տարբերանշանով մեծածախ և մանրածախ շուկա դուրս գալու հնարավորություններ, միջ համայնքային համագործակցություն և այլն:

Համայնքին սպառնացող վտանգնն են՝ բնական աղետներ ( կարկուտ, ուժեղ քամի, երաշտ հեղեղումներ և այլն), արտագաղթող ընտանիքների թվի աճ, պատերազմական իրավիճակ, գյուղմթերքների և հումքի գների իջեցում և այլն:

Արտաքին կապերի և տուրիզմի գնահատում

<<Համայնքում զբոսաշրջության խթանում >>

1. Զբոսաշրջային բիզնեսով հետաքրքրվող համայնքի բնակիչների համար դասընթացներ:
2. Դասընթացներին մասնակցելու համար արտաքին աղբյուրներից ֆինանսավորման ապահովում:
3. Համայնքի բնակիչների ձեռագործ աշխատանքների վաճառքի համար առևտրի կազմակերպման տոնավաճառ:
4. Տոնավաճառի կազմակերպման համար հողի օտարում:
5. Գյուղմթերքների ցուցադրման տաղավարներ՝ երկանքով ցորենի աղում, հաց թխելու արարողություն, խնոցի, դեղաբույսերի և չրերի վաճառք:
6. Համայնքի բնակիչների հետ համաձայնություն, սեփական տներում զբոսաշրջիկների համար սենյակներ առանձնացնելու նպատակով, հետագայում իջևանատների կառուցում:
7. Համայնքի մասին պատմող բուկլետների տպագրություն և տարածում, ինտեռնետի և տեղեկատվության տարածման այլ միջոցներով:

Միջոցառման հիմնական շահառուները համայնքի այն բնակիչներն են, ովքեր ընդգրկված են զբոսաշրջային բիզնեսում, ինչպես նաև ձեռագործ աշխատանքներ կատարող և վաճառող բնակիչները: